ہومنا مونی ہیسا

ہونما مونی ہِسا (, ) (1724–1803) ایک جاپانی چاول کا تاجر تھا جو ساکاتا، یاماگاتا سے تعلق رکھتا تھا اور اوساکا میں دوجیما چاول ایکسچینج میں کاروبار کرتا تھا۔ اسے بعض اوقات کینڈل اسٹک جدول کا بانی تصور کیا جاتا ہے، جو جدید تکنیکی تجزیہ میں استعمال ہوتا ہے۔

ہونما نے اپنی مشاہدات کو ایک کتاب میں قلم بند کیا جس کا نام سن-این کنسن ہیروکو (三猿金泉秘録, ) تھا، جو 1755 میں شائع ہوئی۔ یہ کتاب بازاری نفسیات کے اولین نظریات میں شمار کی جاتی ہے، جس میں انھوں نے واضح کیا کہ مارکیٹ میں جذباتی عوامل کا اہم کردار ہوتا ہے۔

 کاروباری حکمت عملی 
1710 کے آس پاس، جاپان میں فیوچرز کنٹریکٹ کا نظام ابھرا، جس کے ذریعے چاول کو طے شدہ مستقبل کی تاریخ پر خرید و فروخت کیا جانے لگا۔ اس مارکیٹ میں، ہونما نے شاندار کامیابی حاصل کی۔ کہا جاتا ہے کہ اس نے ساکاتا سے اوساکا تک (تقریباً 600 کلومیٹر) ہر 6 کلومیٹر پر اپنے مخبر مقرر کر رکھے تھے جو بازار کی تازہ ترین معلومات فراہم کرتے تھے۔Candlestick Charting Explained: Timeless Techniques for Trading Stocks and Futures, Gregory L. Morris, McGraw-Hill, 2006,  / 9780071461542

ہونما نے ساکاتا سٹریٹیجی کے نام سے ایک تجارتی تکنیک بھی متعارف کرائی، جس میں اس نے مارکیٹ کے اتار چڑھاؤ کو سمجھنے کے اصول بیان کیے۔ اس کے نظریات میں ین اور یانگ کا تصور بھی شامل تھا، جس میں اس نے مارکیٹ کے چکروں کو بیان کیا۔Beyond Candlesticks: New Japanese Charting Techniques Revealed, Steve Nison , Wiley Finance, 1994, , p14.

 تصانیف 
ہونما کی مزید دو کتابیں بھی مشہور ہیں:
 ساکاتا سینجوتسو شوکائی (酒田戦術詳解, A Full Commentary on the Sakata Strategy)
 ہونما سوکیو صوبا زانمائی دن (本間宗久相場三昧伝, Honma Sokyu --- Tales of a Life Immersed in the Market)

 حوالہ جات 

زمرہ:جاپانی سرمایہ کار

زمرہ:1724ء کی پیدائشیں
زمرہ:1803ء کی وفیات
زمرہ:جاپانی کاروباری شخصیات
زمرہ:تکنیکی تجزیہ
زمرہ:مالیات میں شخصیات
زمرہ:سمورائی